stanford-oval/wikipedia huggingface dataset:
ฤดูพายุไต้ฝุ่นแปซิฟิก พ.ศ. 2559
รายชื่อพายุ > ชื่อสากล

กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ 65 km/h (40 mph) โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2559 คือ เนพาร์ตัก จากชุดที่ 4 และชื่อที่ใช้เป็นชื่อสุดท้ายคือ นกเต็น จากชุดที่ 5 รวมมีชื่อจากชุดรายชื่อถูกใช้ 26 ชื่อ
รายชื่อพายุ > ฟิลิปปินส์

สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยชื่อที่ใช้ถูกนำมาจากรายชื่อ เป็นรายชื่อเดียวกับที่ถูกใช้ไปในฤดูกาล ค.ศ. 2012 (พ.ศ. 2555) และมีกำหนดจะถูกนำมาใช้อีกครั้งในฤดูกาล ค.ศ. 2020 (พ.ศ. 2563) ด้วย ซึ่งรายชื่อทั้งหมดเหมือนเดิมกับครั้งก่อน เว้น เปปีโต (Pepito) ที่ถูกนำมาแทน ปาโบล (Pablo) ที่ถูกถอนไป ส่วนชื่อที่ไม่ถูกใช้จะทำเป็น อักษรสีเทา
| รายชื่อพายุหมุนเขตร้อนท้องถิ่นฟิลิปปินส์ในฤดูกาล 2559 |
| --- | --- | --- | --- | --- |
| อัมโบ (Ambo) | เฟร์ดี (Ferdie) (1614) | กาเรน (Karen) (1621) | เปปีโต (Pepito) (ไม่ถูกใช้) | ยูลิสซีส (Ulysses) (ไม่ถูกใช้) |
| บุตโชย (Butchoy) (1601) | เฮเนร์ (Gener) (1616) | ลาวิน (Lawin) (1622) | กินตา (Quinta) (ไม่ถูกใช้) | บิกกี (Vicky) (ไม่ถูกใช้) |
| การีนา (Carina) (1604) | เฮเลน (Helen) (1617) | มาร์เซ (Marce) (1625) | รอลลี (Rolly) (ไม่ถูกใช้) | วอร์เรน (Warren) (ไม่ถูกใช้) |
| ดินโด (Dindo) (1610) | อินเม (Igme) (1618) | นีนา (Nina) (1626) | โชนี (Siony) (ไม่ถูกใช้) | โยโยง (Yoyong) (ไม่ถูกใช้) |
| เอนเตง (Enteng) (1612) | ฮูเลียน (Julian) (1619) | โอเฟล (Ofel) (ไม่ถูกใช้) | โตนโย (Tonyo) (ไม่ถูกใช้) | โซซีโม (Zosimo) (ไม่ถูกใช้) |
รายชื่อเพิ่มเติม
| อาลักดัน (Alakdan) (ไม่ถูกใช้) | กลารา (Clara) (ไม่ถูกใช้) | เอสโตง (Estong) (ไม่ถูกใช้) | การ์โด (Gardo) (ไม่ถูกใช้) | อิสมาเอล (Ismael) (ไม่ถูกใช้) |
| บัลโด (Baldo) (ไม่ถูกใช้) | เดนซีโย (Dencio) (ไม่ถูกใช้) | เฟลีเป (Felipe) (ไม่ถูกใช้) | เฮลิง (Heling) (ไม่ถูกใช้) | ฮูลีโย (Julio) (ไม่ถูกใช้) |
รายชื่อพายุ > การถอนชื่อ

ดูเพิ่ม: รายชื่อพายุไต้ฝุ่นแปซิฟิกที่ถูกถอนชื่อ และ รายชื่อพายุถูกปลดของฟิลิปปินส์
ภายหลังจากฤดูกาล คณะกรรมการไต้ฝุ่นได้ถอนชื่อ เมอรันตี, ซาเระกา, ไหหม่า และ นกเต็น ออกจากชุดรายชื่อ และต่อมาในเดือนกุมภาพันธ์ พ.ศ. 2561 ได้มีการคัดเลือกชื่อ ญาโตะฮ์, ตรอเสะ, มู่หลัน และ หีนหนามหน่อ มาทดแทนชื่อดังกล่าวที่ถูกถอนไปตามลำดับ ส่วนรายชื่อของฟิลิปปินส์ ภายหลังจากฤดูกาล PAGASA ได้ถอนชื่อ กาเรน (Karen), ลาวิน (Lawin) และ นีนา (Nina) ออกจากชุดรายชื่อ เนื่องจากสร้างความเสียหายรวมมากกว่า 1 พันล้านเปโซฟิลิปปินส์ โดยเลือกชื่อ กริสตีน (Kristine), เลโอน (Leon) และ นีกา (Nika) ขึ้นมาแทนที่ชื่อที่ถูกถอนไปตามลำดับ
ดูเพิ่ม

สถานีย่อยพายุหมุนเขตร้อน
รายชื่อฤดูพายุไต้ฝุ่นแปซิฟิก
ฤดูพายุเฮอร์ริเคนแปซิฟิก พ.ศ. 2559
ฤดูพายุเฮอร์ริเคนแอตแลนติก พ.ศ. 2559
ฤดูพายุไซโคลนมหาสมุทรอินเดียเหนือ พ.ศ. 2559
ฤดูพายุไซโคลนมหาสมุทรอินเดียตะวันตก-ใต้: 2558–2559, 2559–2560
ฤดูพายุไซโคลนภูมิภาคออสเตรเลีย: 2558-2559, 2559-2560
ฤดูพายุไซโคลนแปซิฟิกใต้: 2558-2559, 2559-2560
แหล่งข้อมูลอื่น

กรมอุตุนิยมวิทยาญี่ปุ่น (อังกฤษ)
กรมอุตุนิยมวิทยาจีน (อังกฤษ)
ดิจิทัลไต้ฝุ่น (อังกฤษ)
หอสังเกตการณ์ฮ่องกง (อังกฤษ)
ศูนย์ร่วมเตือนไต้ฝุ่น (อังกฤษ)
สำนักบริหารอุตุนิยมวิทยาเกาหลี (อังกฤษ)
ศูนย์บริการสภาพอากาศแห่งชาติกวม (อังกฤษ)
กรมอุตุนิยมวิทยามาเลเซีย (มลายู)
PAGASA (อังกฤษ)
สำนักสภาพอากาศกลางไต้หวัน (อังกฤษ)
TCWC จาการ์ตา (อินโดนีเซีย)
กรมอุตุนิยมวิทยาไทย
ไต้ฝุ่น2000 (อังกฤษ)
สำนักบริการพลังงานอุตุนิยมวิทยาแห่งชาติเวียดนาม (อังกฤษ)
| ฤดูพายุไต้ฝุ่นแปซิฟิก พ> ศ. 2550-2559 |
| --- | --- |
ก่อนหน้า: 2549 · 2550 · 2551 · 2552 · 2553 · 2554 · 2555 · 2556 · 2557 · 2558 · 2559 · ต่อไป: 2560
ภาพเคลื่อนไหวจากดาวเทียมของพายุไต้ฝุ่นชบา
ชูโงะ นากามูระ

| ชูโงะ นากามูระ |
| --- | --- |
仲村 宗悟
เกิด:  (1988-07-28) 28 กรกฎาคม ค.ศ. 1988 (36 ปี) จังหวัดโอกินาวะ ประเทศญี่ปุ่น
ชื่ออื่น: ชุงง (しゅごん)
อาชีพ: นักพากย์
องค์การ: อครอสเอนเทอร์เทนเมนต์
ชูโงะ นากามูระ (仲村 宗悟, 28 กรกฎาคม 1988 -) เป็นนักพากย์และนักร้องนักแต่งเพลงชายชาวญี่ปุ่น เกิดในจังหวัดโอกินาวะ สังกัดอครอสเอนเทอร์เทนเมนต์ อยู่ค่ายเพลง Lantis
ผลงานพากย์

สึกิโนะ ทาเลนท์ โปรดัคชั่น (คุงะ อิซเซย์)
ขังดวลแข้ง (กางามารุ กิง)
บริษัทลุ้นรัก หนุ่มหิมะกับสาวสุดคูล (คาโตริคุง)
เอคีว โชเน็ง เอเทอร์นัลบอยส์ (ทากานาชิ เค็นโตะ)
โทเคนรันบุ ฮานามารุ (ฉะตันนาคิริ)
โอปัส.คัลเลอร์ส (ชิโด ยูอิจิ)
เทคโนรอยด์ (จิน)
เซิร์ฟเวอร์

สำหรับความหมายอื่น ดูที่ เซิร์ฟเวอร์ (แก้ความกำกวม)
เครื่องเซิร์ฟเวอร์ของ วิกิมีเดีย
เซิร์ฟเวอร์ (อังกฤษ: Server) หรือ เครื่องบริการ หรือ เครื่องแม่ข่าย คือ เครื่องหรือโปรแกรมคอมพิวเตอร์ซึ่งทำงานให้บริการ ในระบบเครือข่ายแก่ลูกข่าย (ซึ่งให้บริการผู้ใช้อีกทีหนึ่ง) เครื่องคอมพิวเตอร์ที่ทำหน้าที่เป็นเซิร์ฟเวอร์นี้ควรจะมีประสิทธิภาพสูง มีความเสถียร สามารถให้บริการแก่ผู้ใช้ได้เป็นจำนวนมาก ภายในเซิร์ฟเวอร์ให้บริการได้ด้วยโปรแกรมบริการ ซึ่งทำงานอยู่บนระบบปฏิบัติการอีกชั้นหนึ่ง
ตัวอย่างเซิร์ฟเวอร์ได้แก่
เว็บเซิร์ฟเวอร์
เมลเซิร์ฟเวอร์
เนมเซิร์ฟเวอร์
โดเมนเนมเซิร์ฟเวอร์ (DNS)
นิวส์เซิร์ฟเวอร์
วิดีโอสตรีมมิ่งเซิร์ฟเวอร์
ไฟล์เซิร์ฟเวอร์
ไทม์เซิร์ฟเวอร์
อ้างอิงและเชิงอรรถ

↑  ศัพท์บัญญัติราชบัณฑิตยสถาน เก็บถาวร 2017-07-15 ที่ เวย์แบ็กแมชชีน. สืบค้นคำว่า server.
↑  โดยแท้จริงแล้ว แม่ข่าย ตรงกับคำว่า host แต่ในทางปฏิบัติ เซิร์ฟเวอร์ก็ทำหน้าที่เป็นแม่ข่ายด้วย จึงสามารถเรียกแทนกันได้
ไคลเอนต์และเซิร์ฟเวอร์ เก็บถาวร 2008-12-12 ที่ เวย์แบ็กแมชชีน
คัตสึมิ ฟูกูฮาระ

| คัตสึมิ ฟูกูฮาระ |
| --- | --- |
福原 かつみ
เกิด: 24 สิงหาคม จังหวัดอิบารากิ ประเทศญี่ปุ่น
อาชีพ: นักพากย์
องค์การ: แอ็กเซลวัน
ส่วนสูง: 164 ซม.
คัตสึมิ ฟูกูฮาระ (福原 かつみ, 24 สิงหาคม -) เป็นนักพากย์ชายชาวญี่ปุ่น เกิดที่จังหวัดอิบารากิ สังกัดแอ็กเซลวัน
ผลงานพากย์

ไปต่างโลกก็ต้องไปกับสมาร์ทโฟนสิ (โมจิซึกิ โทวยะ)
กิลด์ป่วนก๊วนฮา (คิคุรุ มาดัน)
ยุทธการที่กัสกัร

ยุทธการที่กัสกัร (อาหรับ: معركة كسكر) เป็นการสู้รบระหว่างกองกำลังรัฐเคาะลีฟะฮ์รอชิดูนที่กำลังคืบหน้ากับจักรวรรดิซาเซเนียนที่อาซูริสถาน (ปัจจุบันอยู่ในประเทศอิรัก) หลังยุทธการที่นะมาร็อก นาร์ซี ขุนนางและผู้ว่าราชการแห่งกัชกัรชาวเปอร์เซียผู้พ่ายแพ้ หนีกลับไปยังคฤหาสน์ของเขาเพื่อพยายามรักษาชีวิตตนเอง อย่างไรก็ตาม ฝ่ายมุสลิมได้บุกเข้าไปในที่ดินของเขาใน และนาร์ซีก็เดินทัพออกไปเพื่อปกป้องที่ดินของเขา แนวรบของเขาอยู่ภายใต้การบังคับบัญชาของบรรดาบุตรชายของนาร์ซี นั่นคือ Vistahm, วินโดเอ และ Tiruyih โรสแทม แฟร์โรฆซอด ขุนนางเปอร์เซียอีกคน ก็ส่งผู้บัญชาการญาลีนูสเพื่อช่วยเหลือนาร์ซี แต่เขามาไม่ทันกาล ในการต่อสู้อันเข้มข้น นาร์ซีพ่ายแพ้ไปอย่างราบคาบ อย่างไรก็ตาม เขาและผู้บังคับบัญชาของเขาสามารถหลบหนีได้ ภายหลังญาลีนูสก็เผชิญกับกองทัพมุสลิมด้วย แต่ก็พ่ายแพ้ไป
ข้อมูล

Pourshariati, Parvaneh (April 15, 2008). Decline and Fall of the Sasanian Empire: The Sasanian-Parthian Confederacy and the Arab Conquest of Iran. I. B. Tauris. p. 213. ISBN 978-1845116453.
โคเฮ อามาซากิ

| โคเฮย์ อามาซากิ |
| --- | --- |
天﨑 滉平

เกิด:  (1990-10-22) 22 ตุลาคม ค.ศ. 1990 (34 ปี) เซ็ตสึ จังหวัดโอซากะ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์ 
โคเฮ อามาซากิ (天﨑 滉平, 22 ตุลาคม 1990 -) เป็นนักพากย์ชาวญี่ปุ่น สังกัดไอแอมเอนเทอร์ไพรส์ เกิดที่นครเซ็ตสึ จังหวัดโอซากะ
คณะก้าวหน้า

| คณะก้าวหน้า  |
| --- | --- |

ผู้ก่อตั้ง: ธนาธร จึงรุ่งเรืองกิจ   ปิยบุตร แสงกนกกุล   พรรณิการ์ วานิช
ประธาน: ธนาธร จึงรุ่งเรืองกิจ
เลขาธิการ: ปิยบุตร แสงกนกกุล
โฆษก: พรรณิการ์ วานิช
ที่ปรึกษา: พิธา ลิ้มเจริญรัตน์
ก่อตั้ง: 18 มีนาคม พ.ศ. 2563; 4 ปีก่อน (2563-03-18)
ก่อนหน้า: (สมาชิกที่โดนตัดสิทธิ์ฯ) พรรคอนาคตใหม่ พรรคก้าวไกล
ที่ทำการ: 167 อาคารอนาคตใหม่ ชั้น 5 ซอยรามคำแหง 42 แขวงหัวหมาก เขตบางกะปิ กรุงเทพมหานคร
อุดมการณ์: พิพัฒนาการนิยม   ประชาธิปไตยสังคมนิยม
จุดยืน: ซ้ายกลาง ถึง ซ้าย
เว็บไซต์
progressivemovement.in.th   pgmf.in.th (มูลนิธิคณะก้าวหน้า)
คณะก้าวหน้า (อังกฤษ: Progressive Movement) เป็นกลุ่มเคลื่อนไหวทางการเมืองที่ก่อตั้งโดย ธนาธร จึงรุ่งเรืองกิจ, ปิยบุตร แสงกนกกุล และ พรรณิการ์ วานิช เมื่อวันที่ 18 มีนาคม พ.ศ. 2563 ภายหลังจากการยุบพรรคอนาคตใหม่ โดยเคลื่อนไหวนอกสภาเป็นหลัก คู่ขนานไปกับการทำงานในสภาของพรรคก้าวไกลและพรรคประชาชนตามลำดับ เดิมชื่อ คณะอนาคตใหม่ แต่ได้เปลี่ยนชื่อใหม่เพื่อเลี่ยงข้อกฎหมาย โดยในปีถัดมาได้มีการจัดตั้งมูลนิธิขึ้นในชื่อ มูลนิธิคณะก้าวหน้า
คณะกรรมการบริหาร

กรรมการบริหารของคณะก้าวหน้า เดิมคือ 12 ใน 16 ของอดีตกรรมการบริหารพรรคอนาคตใหม่ในปี พ.ศ. 2563 ก่อนที่ต่อมาในปี พ.ศ. 2567 จะมี 11 อดีตกรรมการบริหารพรรคก้าวไกล เข้ามาร่วมด้วย รวมจำนวน 27 คน ซึ่งทั้งหมดถูกตัดสิทธิ์ทางการเมืองเป็นเวลา 10 ปี ดังต่อไปนี้
| --- | --- |
 อดีตพรรคอนาคตใหม่ ธนาธร จึงรุ่งเรืองกิจ  ปิยบุตร แสงกนกกุล  พรรณิการ์ วานิช  กุลธิดา รุ่งเรืองเกียรติ  ชำนาญ จันทร์เรือง  พลโท พงศกร รอดชมภู  ไกลก้อง ไวทยการ  สุนทร บุญยอด  เยาวลักษณ์ วงษ์ประภารัตน์  สุรชัย ศรีสารคาม  เจนวิทย์ ไกรสินธุ์  ชัน ภักดีศรี:  อดีตพรรคก้าวไกล พิธา ลิ้มเจริญรัตน์  ชัยธวัช ตุลาธน  ณธีภัสร์ กุลเศรษฐสิทธิ์  ณกรณ์พงศ์ ศุภนิมิตรตระกูล  ปดิพัทธ์ สันติภาดา  สมชาย ฝั่งชลจิตร  อมรัตน์ โชคปมิตต์กุล  เบญจา แสงจันทร์  อภิชาติ ศิริสุนทร  สุเทพ อู่อ้น  อภิสิทธิ์ พรมฤทธิ์
นโยบาย

คณะก้าวหน้ามีภารกิจหลัก 3 ประการคือ
การสร้างเครือข่ายทั่วประเทศไทย
รณรงค์ทางความคิดทั่วประเทศไทย
รณรงค์หาเสียงให้กับการเลือกตั้งท้องถิ่นในทุกระดับทั่วประเทศไทย
นอกจากนี้คณะก้าวหน้ายังรณรงค์อีก 12 ประการ ได้แก่
ปฏิรูปการศึกษา
รัฐสวัสดิการ
ปฏิรูปที่ดิน
ทลายทุนผูกขาด
สิ่งแวดล้อม
เกษตรก้าวหน้า
ปฏิรูปกองทัพ
ยุติรัฐราชการรวมศูนย์
ความหลากหลายทางวัฒนธรรม
ประชาธิปไตยและสิทธิมนุษยชน
เศรษฐกิจก้าวหน้าและเป็นธรรม
การรณรงค์ให้มีการทำรัฐธรรมนูญใหม่ในฐานะที่เป็นฉันทามติใหม่ของสังคมไทยร่วมกัน
มูลนิธิคณะก้าวหน้า

ต่อมาในวันที่ 18 มิถุนายน พ.ศ. 2564 ได้มีการจดทะเบียนจัดตั้ง มูลนิธิคณะก้าวหน้า โดยมีสมาชิกดังต่อไปนี้
| อันดับ | ชื่อ | ตำแหน่ง |
| --- | --- | --- |
| 1 | ธนาธร จึงรุ่งเรืองกิจ | ประธานกรรมการ |
| 2 | ชำนาญ จันทร์เรือง | รองประธานกรรมการ |
| 3 | พลโท พงศกร รอดชมภู | รองประธานกรรมการ |
| 4 | สุรชัย ศรีสารคาม | รองประธานกรรมการ |
| 5 | ปิยบุตร แสงกนกกุล | กรรมการ |
| 6 | พรรณิการ์ วานิช | กรรมการ |
| 7 | เดชรัต สุขกำเนิด | กรรมการ |
| 8 | สุนทร บุญยอด | กรรมการ |
| 9 | ชัน ภักดีศรี | กรรมการ |
| 10 | เจนวิทย์ ไกรสินธุ์ | กรรมการ |
| 11 | ไกลก้อง ไวทยการ | กรรมการ |
| 12 | เยาวลักษณ์ วงษ์ประภารัตน์ | กรรมการและเหรัญญิก |
| 13 | กุลธิดา รุ่งเรืองเกียรติ | กรรมการและเลขานุการ |

มูลนิธิคณะก้าวหน้ามีวัตถุประสงค์ดังต่อไปนี้
ส่งเสริมการศึกษา วิจัย ด้านสังคมศาสตร์ นิติศาสตร์ รัฐศาสตร์ และอื่น ๆ
ส่งเสริมการแปลหนังสือภาษาต่างประเทศเป็นภาษาไทย
เผยแพร่ความรู้หรือผลงานการศึกษาวิจัยด้านสังคมศาสตร์ นิติศาสตร์ รัฐศาสตร์ และอื่นๆ ให้แพร่หลายแก่ประชาชน
ส่งเสริมเยาวชนคนรุ่นใหม่ให้ดำเนินกิจกรรมค่ายศึกษาอบรมเกี่ยวกับการเสริมสร้างค่านิยมประชาธิปไตย
ส่งเสริมและให้ทุนการศึกษาแก่เยาวชนที่ยากไร้
ส่งเสริมและสนับสนุนการสังคมสงเคราะห์ที่เกี่ยวกับการช่วยเหลือผู้สูงอายุ คนพิการ และผู้ด้อยโอกาส
ส่งเสริมและสนับสนุนกิจกรรมการกีฬาทุกประเภท
เพื่อส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข ด้วยความเป็นกลาง และไม่ให้การสนับสนุนด้านการเงินหรือทรัพย์สินแก่นักการเมืองหรือพรรคการเมืองใด
โดยมีการประกาศลงราชกิจจานุเบกษาเพื่อจัดตั้งมูลนิธิอย่างเป็นทางการเมื่อวันที่ 17 กันยายน ปีเดียวกัน ด้วยทุนจดทะเบียนจำนวน 500,000 บาท
ทั้งนี้ หลังจากพรรคก้าวไกลถูกยุบในปี พ.ศ. 2567 ภายหลังชำระบัญชีโดยการหักหนี้สินและค่าใช้จ่ายแล้ว ทรัพย์สินที่เหลืออยู่ของพรรคจะถูกโอนไปยังมูลนิธิคณะก้าวหน้าทั้งหมดตามข้อบังคับพรรค
การเลือกตั้งท้องถิ่น > ทิศทางของคณะก้าวหน้าในการเลือกตั้งท้องถิ่นครั้งถัดไป

พรรณิการ์ วานิช ได้ให้สัมภาษณ์ในรายการ วอยซ์ทีวี หลังจากที่พรรคก้าวไกลได้ประกาศว่าในการเลือกตั้งท้องถิ่นรอบต่อไป ทางพรรคจะส่งผู้สมัครด้วยตนเองว่า คณะก้าวหน้าจะยังคงทำงานด้านความคิดให้กับผู้คนต่อไป และจะเป็นกลุ่มที่มีความรู้เรื่องท้องถิ่นมากที่สุดในประเทศไทย ซึ่งการทำงานท้องถิ่นเดิมเป็นความตั้งใจมาตั้งแต่ยุคพรรคอนาคตใหม่ ว่าจะเป็นพรรคการเมืองแรกที่ลงสมัครเลือกตั้งทุกระดับ ไม่ว่าจะเป็นระดับประเทศ หรือระดับท้องถิ่น แต่พรรคกลับถูกยุบเสียก่อนที่จะเกิดการเลือกตั้งท้องถิ่นขึ้น พรรณิการ์ยังได้กล่าวอีกว่า ไม่กังวลเรื่องผู้มีอิทธิพลในพื้นที่ หรือเรียกว่า บ้านใหญ่ เนื่องจากการเลือกตั้งที่ผ่านมา 2 ครั้ง ชี้ชัดแล้วว่า พรรคอนาคตใหม่และพรรคก้าวไกลเอาชนะบ้านใหญ่ได้แล้ว เหลือเพียงบางกลุ่มเท่านั้น
สนับสนุนกลุ่มประกันสังคมก้าวหน้า

คณะก้าวหน้าเปิดตัว กลุ่มประกันสังคมก้าวหน้า พร้อมกับเปิดตัวผู้สมัครฝ่ายผู้ประกันตนทั้ง 7 คน ซึ่งจะลงสมัครใน การเลือกตั้งคณะกรรมการประกันสังคม พ.ศ. 2566 พร้อมกับชูนโยบายประกันสังคม 14 ข้อ นอกจากนี้ ผู้สมัครกลุ่มประกันสังคมก้าวหน้ายังได้กล่าวว่า ใน 2 ปีแรกของการได้รับเลือกตั้ง จะงดการดูงานต่างประเทศ
ภายหลังการเลือกตั้ง ผู้สมัคร 6 ใน 7 ของกลุ่มได้ชนะการเลือกตั้ง ยกเว้นธนพร วิจันทร์ ซึ่งถูกตัดสิทธิ์ในการลงสมัคร
สนับสนุนการสมัคร สว.

คณะก้าวหน้าได้มีการประชุมร่วมกับโครงการอินเทอร์เน็ตเพื่อกฎหมายประชาชน (iLaw - ไอลอว์) ในการส่งผู้สมัครในการเลือกสมาชิกวุฒิสภาไทย พ.ศ. 2567 ซึ่งเป็นการสรรหาโดยให้ผู้สมัครลงคะแนนเสียงกันเอง เนื่องจากผู้สมัครไม่สามารถสังกัดหรือเกี่ยวข้องกับพรรคการเมืองได้ คณะก้าวหน้าจึงรับหน้าที่ร่วมกับไอลอว์โดยการส่งผู้สมัคร สว. เข้าประกอบในทุกพื้นที่ โดยจะมีการคัดเลือกผู้สมัครรับเลือกตั้งประมาณ 100 คนทั่วประเทศ โดยเบื้องต้นจะมีการเปิดตัวอย่างเป็นทางการในวันที่ 27 มีนาคม พ.ศ. 2567 ที่อนุสรณ์สถาน 14 ตุลา สี่แยกคอกวัว โดยการผลักดันผู้สมัครรับเลือกตั้ง สว.ในครั้งนี้ มีวาระเพื่อขับเคลื่อนการแก้รัฐธรรมนูญแห่งราชอาณาจักรไทย พุทธศักราช 2560 และลดอำนาจองค์กรอิสระ
นอกจากนี้ คณะก้าวหน้ายังมีการรณรงค์การลงสมัครสมาชิกวุฒิสภาอย่างต่อเนื่อง เนื่องด้วยตำแหน่งวุฒิสภานั้น นอกจากจะมีบทบาทสำคัญในการแก้ไขรัฐธรรมนูญ และการให้มีสภาร่างรัฐธรรมนูญแล้ว วุฒิสภาชุดใหม่สามารถลงมติให้ความเห็นชอบ หรือไม่เห็นชอบให้กับบุคคลที่จะดำรงตำแหน่งในองค์กรอิสระ เช่น ตุลาการศาลรัฐธรรมนูญ, ศาลปกครองสูงสุด, หรือคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เป็นต้น
ภายหลังการเลือกสมาชิกวุฒิสภาเสร็จสิ้น พบว่ามีสมาชิกของคณะก้าวหน้าได้รับการคัดเลือกเป็น สว. ด้วย คือ วีรยุทธ สร้อยทอง สว.กลุ่มผู้ประกอบกิจการขนาดกลางและขนาดย่อมหรือ SME โดยวีรยุทธเป็นนักนโยบายของคณะก้าวหน้า ผู้ทำนโยบายน้ำประปาดื่มได้
ความสำเร็จ > อ่านปั้นฝัน

คณะก้าวหน้ามีความเห็นว่าในช่วงอายุ 2-6 ขวบ คือช่วงเวลาที่สำคัญอย่างยิ่งต่อพัฒนาการของเด็กเล็ก ทั้งในทางร่างกาย ความคิด และจิตใจของพวกเขา การดูแลเด็กในช่วงอายุนี้ จึงมีความสำคัญไม่แพ้กับการศึกษาในข่วงวัยอื่นๆ และอาจจะมีความสำคัญที่สุดด้วยซ้ำ แต่เมื่อมาดูที่ศูนย์พัฒนาเด็กเล็ก ส่วนใหญ่ในประเทศไทย ยังไม่มีมีหนังสือนิทานดีๆ ในจำนวนที่มากพอให้กับลูกหลานและคุณครู แค่การมีโครงสร้างอาคารที่ดี มีสุขอนามัย มีความสะอาด มีพื้นที่ให้วิ่งเล่นและของเล่นที่เพียงพอยังหาได้ยากมาก ไม่ต้องพูดถึงการดูแลเอาใจใส่คุณครูในศูนย์พัฒนาเด็กเล็ก ให้มีองค์ความรู้และเครื่องมือทางการศึกษาที่ดีและเพียงพอในการดูแลลูกหลานของคนในชุมชน ด้วยงบประมาณที่ได้รับการจัดสรรอย่างจำกัด
คณะก้าวหน้า จึงได้ทำโครงการอ่านปั้นฝันร่วมกับเทศบาลและองค์การบริหารส่วนตำบลหลายแห่งที่คณะก้าวหน้าให้คำปรึกษาอยู่ ในการจัดหาหนังสือนิทานที่มีคุณภาพ จากการบริจาคสนับสนุนโดยภาคเอกชน มามอบให้แก่ศูนย์พัฒนาเด็กเล็กที่เข้าร่วมโครงการที่ละ 100 แห่ง พร้อมอบรมคุณครูให้มีองค์ความรู้เกี่ยวกับการใช้นิทานเป็นเครื่องมือส่งเสริมพัฒนาการของเด็กเล็ก โดยกุลธิดา รุ่งเรืองเกียรติ  ผู้อำนวยการมูลนิธิคณะก้าวหน้า  ได้นำทีมงานเข้ามาอบรมและมอบหนังสือนิทานและสื่อการเรียนรู้ที่สำคัญ ให้แก่คุณครู ศพด. ที่เข้าร่วมโครงการ ในหลายจังหวัด เช่น ที่อุดรธานี มุกดาหาร ลำพูน หนองบัวลำภู กาฬสินธุ์ และร้อยเอ็ด
ซึ่งโครงการอ่านปั้นฝันของคณะก้าวหน้าเป็นที่ชื่นชอบของทั้งคุณครู ที่จะได้มีอุปกรณ์สำคัญในการดูแลพัฒนาการของเด็กเล็กเพิ่มมากขึ้น สำหรับเด็กเล็ก พวกเขาได้สนุกสนานไปกับหนังสือนิทาน ได้เปิดดูภาพ ได้จินตนาการ ได้คำศัพท์ใหม่ๆ ได้อ่านร่วมกับเพื่อนๆ และคุณครูของเขา และยังได้ยืมกลับไปบ้าน ไปให้ผู้ปกครองอ่านให้ฟัง หรือบางบ้านผู้ปกครองก็เป็นฝ่ายได้ฟังนิทานจากการอ่านของลูกหลานก็มี ทำให้เกิดกิจกรรมร่วมกันระหว่างเด็ก ครู และผู้ปกครอง สร้างสรรค์พัฒนาการให้เด็กเล็กในชุมชนของพวกเขาไปด้วยกัน
ซึ่งต่อมาคณะก้าวหน้าได้ส่งมอบตู้ “อ่านปั้นฝัน” ให้กับศูนย์พัฒนาเด็กเล็กหลายแห่ง เพื่อส่งต่อหนังสือนิทานดีกว่า 100 เล่ม และสื่อการเรียนการสอนสำหรับเด็กเล็กในศูนย์พัฒนาเด็กเล็กขององค์การปกครองส่วนท้องถิ่นที่คณะก้าวหน้าให้การสนับสนุนและทำงานร่วมด้วย  ซึ่งโครงการอ่านปั้นฝันเป็นโครงการส่งต่อหนังสือดีที่ถูกคัดเลือกโดยผู้เชี่ยวชาญด้านเด็กเล็กกว่า 100 เล่ม พร้อมสื่อการเรียนการสอนที่ถูกออกแบบมาเพื่อสร้างบรรยากาศการเรียนรู้ที่เป็นมิตร และพัฒนาทักษะด้านต่างๆ ของเด็กเล็ก ที่เป็นหัวใจสำคัญของอนาคตด้านการศึกษาของเด็กเล็ก  โดยกุลธิดา รุ่งเรืองเกียรติ ผู้อำนวยการมูลนิธิคณะก้าวหน้า พร้อมด้วย เยาวลักษณ์ วงษ์ประภารัตน์ กรรมการบริหารคณะก้าวหน้า เดินทางถึงจังหวัดอุดรธานี เพื่อส่งมอบตู้อ่านปั้นฝันให้กับศูนย์พัฒนาเด็กเล็กกว่า 13 แห่ง ในเทศบาลตำบลปะโค เทศบาลตำบลศรีธาตุ เทศบาลตำบลบ้านยวด เทศบาลตำบลที่คณะก้าวหน้าให้การสนับสนุนและทำงานร่วมด้วย เพื่อนำเอาตู้อ่านปั้นฝันไปใช้พัฒนาทักษะการเรียนของเด็กเล็กและช่วยแก้ปัญหาขาดแคลนสื่อการเรียนการสอนที่เหมาะสมในท้องถิ่นต่อไป
ปัจจุบันคณะก้าวหน้าสามารถส่งต่อตู้อ่านปั้นฝันไปยังศูนย์เด็กเล็กในการดูแลแล้ว 8 แห่ง และเตรียมขยายพื้นที่ออกไปอีก 13 แห่ง โดยในช่วงที่ผ่านมา คณะก้าวหน้าได้ส่งมอบตู้อ่านปั้นฝันไปยังเทศบาลตำบลสองแห่งได้แก่ เทศบาลตำบลเหมืองจี้ และ เทศบาลตำบลทากาศเหนือ โดยมี ศูนย์พัฒนาเด็กเล็กทั้งหมด 7 แห่งเข้าร่วมเวิร์กช็อปและรับมอบตู้อ่านปั้นฝัน
นอกจากนี้ ยังได้ทำการส่งมอบตู้อ่านปั้นฝันให้กับเทศบาลตำบลในสังกัดคณะก้าวหน้า จังหวัดอุดรธานี ได้แก่ เทศบาลตำบลปะโค เทศบาลตำบลบ้านยอด และเทศบาลตำบลศรีธาตุ ทั้งหมดอีก 13 ตู้
ความสำเร็จ > Baby Box

คณะก้าวหน้าได้นำร่องโครงการกล่องของขวัญแรกเกิด (Baby Box) โดยนำร่องที่องค์การบริหารส่วนตำบลกำแพงแสน จังหวัดนครปฐม ซึ่งภายในกล่อง Baby Box มีอุปกรณ์ที่และสิ่งของจำเป็นสำหรับแม่และเด็ก พร้อมทั้งคู่มือการใช้กล่อง โดยมีเจ้าหน้าที่องค์การบริหารส่วนตำบลกำแพงแสน เจ้าหน้าที่โรงพยาบาลกำแพงแสน และเจ้าหน้าที่สถานพยาบาลมหาวิทยาลัยเกษตร ร่วมให้ความรู้แนะนำแนวทางการเลี้ยงดูบุตรให้เติบโตตามวัยและมีพัฒนาการตามเกณฑ์
ความสำเร็จ > ประปาดื่มได้

หลังจากเลือกตั้งนายกเทศมนตรีและสมาชิกสภาเทศบาล คณะก้าวหน้าได้นำร่องนโยบาย ประปาดื่มได้ โดยเริ่มที่เทศบาลตำบลอาจสามารถ อำเภออาจสามารถ จังหวัดร้อยเอ็ด โดยเทพพร จำปานวน นายกเทศมนตรีตำบลอาจสามารถกล่าวไว้ว่า ตนและทีมงานคณะก้าวหน้าตั้งใจว่าใน 99 วันแรกของการทำงาน หรือประมาณ 3 เดือนแรกนี้ จะต้องทำให้น้ำประปาดื่มได้ให้เป็นจริง
วันที่ 16 พฤศจิกายน พ.ศ. 2564 เป็นเวลา 6 เดือนนับจากการประกาศนโยบายประปาดื่มได้ กรมอนามัย กระทรวงสาธารณสุข ได้มอบเกียรติบัตรให้กับเทศบาล เนื่องจากมีคุณภาพน้ำประปาตามเกณฑ์คุณภาพบริโภค
วันที่ 31 สิงหาคม พ.ศ. 2566 เทศบาลตำบลอาจสามารถได้รับรางวัลองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2566 ประเภทเทศบาลตำบลโดดเด่น โดยได้รับรางวัลที่ 1 พร้อมกับเงินรางวัลมูลค่า 3,200,000 บาท และในปี พ.ศ. 2567 ก็ยังได้รับรางวัลที่ 1 เป็นปีที่สอง
ในวันที่ 25 กันยายน พ.ศ. 2567 เทศบาลตำบลอาจสามารถได้รับรางวัลชนะเลิศในโครงการประกวดน้ำประปาสะอาดดื่มได้ ซึ่งจัดโดยกระทรวงมหาดไทย โดยได้รับเงินรางวัล 50,000 บาท
พรรณิการ์ วานิช ได้ประกาศรายชื่อพื้นที่ที่โครงการประปาดื่มได้ทำสำเร็จ และได้รับเกียรติบัตรจากกรมอนามัย เนื่องจากมีคุณภาพน้ำประปาตามเกณฑ์คุณภาพบริโภค มีดังนี้
เทศบาลตำบลอาจสามารถ อำเภออาจสามารถ จังหวัดร้อยเอ็ด
เทศบาลตำบลโพน อำเภอคำม่วง จังหวัดกาฬสินธุ์
เทศบาลตำบลหนองแคน อำเภอดงหลวง จังหวัดมุกดาหาร
องค์การบริหารส่วนตำบลดอนงัว อำเภอบรบือ จังหวัดมหาสารคาม
องค์การบริหารส่วนตำบลนาบัว อำเภอเพ็ญ จังหวัดอุดรธานี
ความสำเร็จ > แอพลิเคชันฟองดูว์

คณะก้าวหน้าได้เดินทางไปยังองค์การบริหารส่วนตำบลกำแพงแสน จังหวัดนครปฐม โดย ธงชัย โชคดำรงสุข นายกองค์การบริหารส่วนตำบลได้เข้าร่วมการอบรมที่จัดอบรมความรู้ เริ่มเปิดใช้งานแอพลิเคชัน “ฟองดูว์” แอพลิเคชั่นแจ้งปัญหาต่างๆ สำหรับประชาชนในพื้นที่กำแพงแสน เมื่อวันที่ 30 เมษายน พ.ศ. 2565 ที่ผ่านมา หลังจากที่ธงชัย โชคดำรงสุข ได้รับความไว้วางใจจากพี่น้องประชาชนในเขตพื้นที่กำแพงแสนให้ดำรงตำแหน่งนายกองค์การบริหารส่วนตำบล ก็ได้เร่งทำตามนโยบายหลักตามเมนูนโยบายของคณะก้าวหน้าที่ได้หาเสียงไว้กับพี่น้องประชาชนในทันที สำหรับฟองดูว์ คณะก้าวหน้าได้เปิดตัวแอพลิเคชั่นนี้ไปเมื่อกลางปีพ.ศ. 2564 ภายใต้ความร่วมมือกับเทศบาลในสังกัดคณะก้าวหน้า 16 แห่ง และได้รับเสียงตอบรับอย่างดีจากประชาชนในพื้นที่และมีสถิติการใช้เพิ่มขึ้นในทุกๆ เดือน ปัจจุบันความสำเร็จดังกล่าว ทำให้หลายเทศบาลและองค์การบริหารส่วนตำบล หลายแห่งเดินหน้าอบรมเจ้าหน้าที่เพื่อนำฟองดูว์ไปปรับใช้ในพื้นที่ของตน 
นอกจากที่องค์การบริหารส่วนตำบลกำแพงแสนแล้ว ที่องค์การบริหารส่วนตำบลโพนสูง อำเภอบ้านดุง จังหวัดอุดรธานี พงษ์พิพัฒน์ โคตรกำกับ นายกองค์การบริหารส่วนตำบลโพนสูง ได้เริ่มต้นที่การเปิดใช้ "ฟองดูว์" แอพลิเคชั่นแจ้งเตือนปัญหาแบบเรียลไทม์ให้กับประชาชน ซึ่งก็สามารถแก้ไขปัญหาที่ประชาชนได้ลองเรียนเข้ามา ได้อย่างมีประสิทธิภาพ และสามารถแก้ปัญหาได้ในเวลาอันรวดเร็ว
ความสำเร็จ > โครงการขยะก้าวหน้า

คณะก้าวหน้าได้ผลักดันนโยบายที่เกี่ยวข้องกับสิ่งแวดล้อมในทุกเทศบาลตำบลที่คณะก้าวหน้าให้การสนับสนุน โดยได้จัดทำ"โครงการขยะก้าวหน้า" ซึ่งมีเทศบาลตำบลขวาว อำเภอเสลภูมิ จังหวัดร้อยเอ็ด เป็นพื้นที่นำร่อง มีการจัดกิจกรรมเวิร์คช็อปให้ความรู้กับพี่น้องประชาชนในพื้นที่ ตลอดจนพ่อค้าแม่ขายในตลาดสดเทศบาล เพื่อเพิ่มประสิทธิภาพสำหรับการจัดการขยะที่สามารถสร้างมูลค่าและลดปัญหามลภาวะรบกวน
ความสำเร็จ > โครงการเปลี่ยนขยะเป็นสวัสดิการ

ในพื้นที่เทศบาลตำบลหนองแคน อำเภอดงหลวง จังหวัดมุกดาหาร ที่คณะก้าวหน้าให้การสนับสนุน
ได้มีการจัดทำโครงการ "เปลี่ยนขยะเป็นสวัสดิการ" ของเทศบาลตำบลหนองแคน อำเภอดงหลวง จังหวัดมุกดาหาร  โดยเปิดให้ประชาชนนำเอาขยะที่ไม่ได้ใช้แล้ว หรือเป็นขยะที่สามารถสร้างมูลค่าได้ นำไปขายยังธนาคารขยะ รายได้จากการขายขยะก็จะนำไปสะสมในกองทุนฌาปนกิจของสมาชิก ซึ่งจะถูกนำไปสมทบและคำนวณ เแบ่งเบาค่าใช้จ่ายในอนาคตหากมีพิธีกรรมทางศาสนา  ซึ่งธนาคารขยะของเทศบาลตำบลหนองแคน เปิดรับขยะจากสมาชิก และได้รับขยะทั้งสิ้น 1,185 กิโลกรัม หรือคิดเป็นตัวเลขประมาณส 1 ตัน สำหรับการทำกิจกรรมในครั้งแรก เดิมธนาคารขยะและกองทุนฌาปนกิจของ เทศบาลตำบลหนองแคน มีสมาชิกทั้งหมด 132 ราย เมื่อเปิดรับขยะวันแรกมีผู้สนใจสมัครร่วมเป็นสมาชิกเพิ่มเติมอีก 19 ราย ทำให้เห็นถึงความสนใจของพี่น้องประชาชนในพื้นที่ โดยขยะที่ได้รับจากการเปิดรับของธนาคารขยะในครั้งแรก ส่วนใหญ่เป็นขยะประเภทพลาสติกรวม มีประชาชนกว่า 36 ครัวเรือนจาก 3 หมู่บ้านเข้าร่วมกิจกรรมอย่างหนาแน่น
ดูเพิ่ม

พรรคอนาคตใหม่
พรรคก้าวไกล
พรรคประชาชน
แหล่งข้อมูลอื่น

คณะก้าวหน้า ที่เฟซบุ๊ก
คณะก้าวหน้า ที่เฟซบุ๊ก
คณะก้าวหน้า ที่เอกซ์ (ทวิตเตอร์)
คณะก้าวหน้า ที่ยูทูบ
เครื่องหมายมูลนิธิคณะก้าวหน้า
ให้เป็นแฟนได้ไง ไม่เอาไม่ไหวหรอก (หรือจะไหวนะ!?)

ซีรีส์ไลต์โนเวลและมังงะแนวยูริ
| --- | --- |
ให้เป็นแฟนได้ไง ไม่เอาไม่ไหวหรอก (หรือจะไหวนะ!?)
わたしが恋人になれるわけないじゃん、ムリムリ！（※ムリじゃなかった!?） (Watashi ga Koibito ni Nareru Wakenaijan, Muri Muri! (*Muri Janakatta!?))
แนว: สุขนาฏกรรมจินตนิยม เสี้ยวชีวิต ยูริ
ไลต์โนเวล
เขียนโดย: เทะเรน มิคามิ
วาดภาพโดย: เอกุ ทาเคชิมะ
สำนักพิมพ์: ชูเอชะ
สำนักพิมพ์ภาคภาษาไทย: อนิแม็ก
ในเครือ: แดช เอ็กซ์ บุนโกะ
กลุ่มเป้าหมาย: ผู้ชาย
วางจำหน่ายตั้งแต่: 21 กุมภาพันธ์ พ.ศ. 2563 – ปัจจุบัน
จำนวนเล่ม:  7  4
มังงะ
เขียนโดย: เทะเรน มิคามิ
วาดภาพโดย: มุชชุ
สำนักพิมพ์: ชูเอชะ
สำนักพิมพ์ภาคภาษาไทย: อนิแม็ก
ในเครือ: ยังจั๊มพ์คอมิคส์
นิตยสาร: แดชเอ็กซ์คอมิคส์
กลุ่มเป้าหมาย: เซเน็ง
วางจำหน่ายตั้งแต่: 15 พฤษภาคม พ.ศ. 2563 – ปัจจุบัน
จำนวนเล่ม:  7  4
อนิเมะโทรทัศน์
กำกับโดย: นัตสึมิ  อูจินูมะ
เขียนบทโดย: นารุฮิซะ อารากาวะ
ดนตรีโดย: โยชิอากิ ฟูจิซาวะ
สตูดิโอ: สตูดิโอ มาเธอร์
ถือสิทธิ์โดย: Remow
ฉาย:  กรกฎาคม พ.ศ. 2568  –  กำหนดการ
ให้เป็นแฟนได้ไง ไม่เอาไม่ไหวหรอก (หรือจะไหวนะ!?) (ญี่ปุ่น: わたしが恋人になれるわけないじゃん、ムリムリ！（※ムリじゃなかった!?）, โรมาจิ: Watashi ga Koibito ni Nareru Wakenaijan, Muri Muri! (*Muri Janakatta!?)) เป็นซีรีส์ไลต์โนเวลแนวยูริของญี่ปุ่นที่เขียนโดยเทะเรน มิคามิ และวาดภาพประกอบโดยเอกุ ทาเคชิมะ ชูเอชะได้ตีพิมพ์หนังสือมาแล้วจำนวน 7 เล่มตั้งแต่เดือนกุมภาพันธ์ พ.ศ. 2563 ภายใต้สำนักพิมพ์แดช เอ็กซ์ บุนโกะ ผลงานมังงะที่ได้รับการดัดแปลงมีภาพประกอบโดยมุชชุ ได้เปิดตัวในหมวดแดชเอ็กซ์คอมิคส์ ของเว็บไซต์นิโคนิโค เซก้า ของชูเอชะเมื่อเดือนเดือนพฤษภาคม พ.ศ. 2563 ทั้งไลต์โนเวลและมังงะได้รับการแปลและตีพิมพ์เป็นภาษาไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ มาเธอร์ มีกำหนดออกอากาศในเดือนกรกฎาคม พ.ศ. 2568
สื่อ > ไลต์โนเวล

ให้เป็นแฟนได้ไง ไม่เอาไม่ไหวหรอก (หรือจะไหวนะ!?) เขียนโดยเทะเรน มิคามิ และวาดภาพประกอบโดยเอคุ ทาเคะชิมะ เริ่มตีพิมพ์ภายใต้สำนักพิมพ์แดช เอ็กซ์ บุนโกะของชูเอชะ ซีรีส์นี้ได้รวบรวมตีพิมพ์เป็นจำนวน 7 เล่ม ณ วันที่ 25 ธันวาคม พ.ศ. 2566 สำนักพิมพ์อนิแม็กได้ประกาศเป็นผู้ถือลิขสิทธิ์ไลต์โนเวลในฉบับภาษาไทยเมื่อ 22 มีนาคม พ.ศ. 2565
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  21 กุมภาพันธ์ พ.ศ. 2563 | 978-4-08-631356-8 | มีนาคม พ.ศ. 2565 | 978-616-337-818-7 |
| 2 |  25 สิงหาคม พ.ศ. 2563 | 978-4-08-631379-7 | ตุลาคม พ.ศ. 2565 | 978-616-337-869-9 |
| 3 |  23 เมษายน พ.ศ. 2564 | 978-4-08-631412-1 | มิถุนายน พ.ศ. 2566 | 978-616-337-952-8 |
| 4 |  25 ตุลาคม พ.ศ. 2564 | 978-4-08-631439-8 | มีนาคม พ.ศ. 2567 | 978-616-610-002-0 |
| 5 |  24 กุมภาพันธ์ พ.ศ. 2566 | 978-4-08-631480-0 | ธันวาคม พ.ศ. 2567 | 978-616-610-101-0 |
| 6 |  24 พฤศจิกายน พ.ศ. 2566 | 978-4-08-631528-9 | — | — |
| 7 |  25 ธันวาคม พ.ศ. 2567 | 978-4-08-631568-5 | — | — |